Lav et referat af nedenstående tekst:

Tekst:
Første afsnit af TV2's julekalender Tvillingerne og julemanden, der foregår i og omkring Aalborg fik en drømmestart. Næsten 1,4 millioner danskere sad klar sidste søndag klokken 20 for at være med fra start da tvillingerne Peter og Signe sammen med julemanden Nicolas begav sig ud på et eventyr, der, hvis alt går som det plejer, ender lykkeligt juleaften. Dermed blev det nordjyske eventyr i uge 48 kun slået af de afgørende minutter i Vild med dans-finalen, der blev sendt to dage forinden. Her sad knap 1,6 millioner danskere klar til at se Mie Skov og Mads Vad blive det 10. par til at løfte Vild med dans-pokalen. For to år siden i 2011 var Nordjylland også ramme om TV2's julekalender. Dengang hed december-føljetonen Ludvig og Julemanden og foregik på Børglum Kloster. Og den var også en seermagnet. Knap 1,3 millioner så med i julekalenderens første uge og bankede Voice - Danmarks største stemme på plads og blev det mest sete tv-program i den uge.

Referat:
TV2's julekalender, der foregår i og omkring Aalborg kom rigtig godt fra start.